Diari Oficial de la Generalitat Valenciana


Sumari del DOGV 8149, del 16-10-2017 (2017/9056)

Extracte de la Resolució de 10 d'octubre de 2017, del director de l'Institut Cartogràfic Valencià, per la qual es convoca una beca per a la realització de pràctiques professionals en l'Institut Cartogràfic Valencià, en matèria de teledetecció.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9056


Data del document
:   10-10-2017

Organisme emissor
:   Institut Cartogràfic Valencià

Tipus de document
:   Extracte

Anàlisi jurídica

 Descriptors 

:   * Institut Cartogràfic Valencià
    * ajuda pública

Extracte de la Resolució de 10 d'octubre de 2017, del director de l'Institut Cartogràfic Valencià, per la qual es convoca una beca per a la realització de pràctiques professionals en l'Institut Cartogràfic Valencià, en matèria de teledetecció. [2017/9056]  
BDNS (Identif.): 366208  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhafp.gob.es/bdnstrans/GE/es/index  
  
Primer. Beneficiari/àries  
Persones físiques, que reunisquen els requisits continguts en les bases reguladores, aprovades i publicades, segons es conté en el punt tercer del present extracte.  
  
Segon. Objecte  
1. Modalitat de la beca convocada: una beca, modalitat teledetecció.  
  
Els/les candidats/tes hauran d'ostentar el Màster Universitari en Teledetecció.  
2. Durada de les beques: 12 mesos des de la data de resolució de l'adjudicació, sense perjudici de la seua posterior pròrroga per 12 mesos més, sempre que existisca crèdit adequat i suficient en els pressupostos del Institut Cartogràfic Valencià, per a l'exercici que corresponga.  
  
Tercer. Bases reguladores  
Ordre 3/2017, de 8 de febrer, de la Conselleria d'Habitatge, Obres Públiques i Vertebració del Territori (DOGV 7979, 14.02.2017).  
  
Quart. Quantia  
La beca estarà dotada amb mil vint-i-tres euros i setze cèntims (1.023,16 €) bruts mensuals.  
  
Cinqué. Termini presentació de sol·licituds  
Deu dies hàbils, següents a la publicació, del present extracte, en el Diari Oficial de la Generalitat Valenciana.  
  
Sisé. Altres dades  
1. Sol·licituds  
Els aspirants presentaran per via telemàtica la sol·licitud i el currículum i no s'acompanyarà cap documentació, sense perjudici de la normativa establida amb caràcter general per a la seua presentació davant les administracions públiques.  
2. Documentació  
Per a la presentació de sol·licituds, el sol·licitant haurà de disposar de signatura electrònica, mitjançant el certificat reconegut, emés per Agència de Tecnologia i Certificació Electrònica www.accv.es o del DNI electrònic.  
La sol·licitud i el model de currículum estaran accessibles en la seu electrònica de la Generalitat:  
3. Criteris de valoració  
Seran els següents:  
El compliment temporal dels mèrits s'entendrà referit a la data de finalització del termini de presentació de sol·licituds.  
Expedient acadèmic: la puntuació assignada coincidirà amb la nota mitjana, donant lloc a una valoració d'entre 5 i 10 punts.  
Coneixements de valencià: només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent i puntuant-se exclusivament el nivell més alt acreditat:  
Oral: 0,25 punts  
Elemental: 0,50 punts  
Mitjà: 0,75 punts  
Superior: 1,00 punt  
Cursos de formació relacionats amb els coneixements específics exigits en la beca professional oferida, fins a un màxim de 4 punts. Es valoraran els cursos de formació i perfeccionament de durada igual o superior a 15 hores que hagen sigut cursats i impartits per l'interessat, d'acord amb l'escala següent:  
De 200 o més hores: 3 punts  
De 100 o més hores: 2 punts  
De 75 o més hores: 1,5 punts  
De 50 o més hores: 1 punt  
De 25 o més hores: 0,50 punts  
De 15 o més hores: 0,20 punts  
Assignatures acadèmiques relacionades amb la convocatòria: l'especialització acadèmica en les matèries indicades en l'annex I d'aquesta convocatòria es valorarà entre 0 i 5 punts, amb un màxim de 0,20 punts per assignatura.  
Entrevista: aquesta fase es valorarà amb un màxim de 6 punts, sempre que aquesta puntuació no supere el 30% de la puntuació màxima que es puga obtenir mitjançant la suma de la resta d'apartats que s'incloguen en la convocatòria.  
  
València, 10 d'octubre de 2017.- El director de l'Institut Cartogràfic Valencià: Xavier Navarro i Garcia.